બીજીબાજુ, આ કેસમાં હવે નાસતો ફરતો શૈલેષ ભટ્ટ હવે ભૂગર્ભમાં ઉતરી ગયો છે અને વિદેશ ભાગી જવાની ફિરાકમાં છે, તેથી સીઆઇડી ક્રાઇમે શૈલેષ ભટ્ટને ઉઠાવવા માટે અલગઅલગ આઠ ટીમો બનાવી દોડતી કરી છે. શૈલેષ ભટ્ટને પકડવા માટે સીઆઇડી ક્રાઇમ દ્વારા દિલ્હી, મુંબઇ, ચંદીગઢ સહિતના સ્થળોએ તપાસ કરવામાં આવી રહી છે. તાજેતરમાં જ બિટકોઇન કૌભાંડ કેસમાં મુખ્ય સૂત્રધાર તરીકે ફરિયાદી શૈલેષ ભટ્ટનું નામ સામે આવ્યા બાદ સીઆઇડી ક્રાઇમે તેને પણ આરોપી બનાવી ૧૦ આરોપીઓ સામે નવી ફરિયાદ નોંધી હતી.